Ditte Menneskebarn (film)

Ditte Menneskebarn er en dansk dramafilm fra 1946, basert på romanen av samme navn av Martin Andersen Nexø.

Filmen har Tove Maës i hovedrollen som den fattige unge piken som blir offer for harde sosiale forhold. Filmen har blitt sett som et av de første eksempler på en mer realistisk dansk film etter andre verdenskrig. Mye av filmen er innspilt i den lille nordsjællandske landsby Kikhavn. 

Filmen er en av ti som er listet i  Danmarks kulturkanon, en oversikt etablert av det danske kulturministeriet.

Handling 
Ditte ble født utenfor ekteskap, og deretter etterlatt av hennes alkoholiserte mor Sørine (spilt av Karen Lykkehus) og Ditte flytter deretter inn hos besteforeldrene Maren og Søren Mand. Men bestefaren dør kort tid senere. Den får deretter høre at Lars Peter (spilt av Edwin Tiemroth) snart skal gifte seg med moren hennes, og at de skal flytte sammen. Men Lars-Peter har allerede tre små barn fra tidligere. Men etter hvert drives Dittes mor til å drepe Maren, og Sørine blir sendt i fengsel.

Ditte må, til tross for hennes alt for unge alder, påta seg alt ansvaret for hele husholdningen. Etter hvert som tiden går, utvikles det et mye bedre forhold mellom Ditte og Lars Peter. En dag dukker også Lars Peters bror Johannes opp. Johannes kommer ofte med forskjellige store forretningsplaner, men planene hans bringer aldri noe annet enn problemer og skuffelse. Ditte må også finne seg arbeid som tjenestejente på en gård, hvor sønnen i huset Karl (spilt av Preben Neergard) blir fullstendig kontrollert av moren sin.

Men Karl forelsker seg snart i Ditte, og de utvikler en romanse. Men når Ditte blir gravid, gjør Karl ingenting når moren hans tvinger Ditte til å forlate gården. Dypt fortvilet forsøker Ditte å lete etter Lars Peter igjen, den eneste foreldre-figuren som noen gang har vist henne vennlighet og forståelse.

Skuespillere 
 Tove Maës som Ditte
 Karen Poulsen som bestemor
 Rasmus Ottesen som bestefar
 Karen Lykkehus som Dittes mor.
 Jette Kehlet som en ung Ditte.
 Edvin Tiemroth som Lars Peter.
 Maria Garland som Karls mor.
 Preben Neergaard som Karl
 Henny Lindorff Buckhøj som en tjenestepike.
 Hanne Juhl som Dittes søster.

Referanser

Eksterne lenker 
 

Danske dramafilmer
Den danske kulturkanonen
Filmer fra 1946
Danskspråklige filmer